EkBass/fiwiki-20250220-pages-articles huggingface dataset:
The Pacifier – Tuttisoturi

The Pacifier – Tuttisoturi () on vuonna 2005 ensi-iltansa saanut yhdysvaltalainen komediaelokuva, jonka pääosassa esiintyy Vin Diesel. Elokuvan on ohjannut Adam Shankman sekä käsikirjoittanut Thomas Lennon ja Ben Garant. Tuttisoturi kertoo Yhdysvaltain laivaston erikoisjoukon luutnantista (Vin Diesel), joka saa tehtäväkseen pelastaa serbikapinallisten kynsistä Howard Plummerin (Tate Donovan), joka työskentelee huippusalaisessa hallituksen projektissa. Plummerien perheessä on viisi lasta: Zoe, Seth, Lulu, Peter ja Tyler. == Lähteet == Luokka:Vuoden 2005 yhdysvaltalaiset elokuvat Luokka:Yhdysvaltalaiset toimintakomediat Luokka:Adam Shankmanin ohjaamat elokuvat
Iván Cuadrado

Iván Javier Cuadrado Alonso (s. 21. helmikuuta 1979 Salamanca, Espanja) on espanjalainen jalkapalloilija. Hän on pelipaikaltaan keskuspuolustaja. == Ura == Cuadrado on Barcelonan junioriakatemian kasvatti. Hän nousi Barcelonan reservijoukkueeseen vuonna 1998 ja pelasi siellä seuraavat kolme kautta. Hän ei pelannut otteluita edustusjoukkueessa. Vuonna 2001 Cuadrado siirtyi ilmaisella siirrolla Real Murciaan, joka pelasi Espanjan toiseksi korkeimmalla sarjatasolla. Hänen aikanaan Real Murcia nousi kahteen otteeseen pääsarjaan, ensimmäisen kerran vuonna 2003 ja toisen kerran vuonna 2007. Seitsemän Real Murciassa pelatun kauden jälkeen Cuadrado siirtyi vuonna 2008 pääsarjaan nousseeseen Málagaan. Málagan jälkeen hän edusti Rayo Vallecanoa, Ponferradinaa ja Salamancaa. == Aiheesta muualla == * Profiili ja tilastot elmundo.es Luokka:Espanjalaiset jalkapalloilijat Luokka:Vuonna 1979 syntyneet Luokka:Elävät henkilöt
Aizkraukle

Aizkraukle () on hieman yli 8000 hengen kaupunki Latvian keskiosassa Väinäjoen rannalla. Aizkraukle sijaitsee noin 90 km Riiasta kaakkoon ja on suurin piirtein Riian ja Väinänlinnaan keskivälillä. Aizkraukle on 2009 perustetun Aizkrauklen kunnan keskus. ==Historia== Aizkraukle mainitaan ensimmäisen kerran ristiretkiin liittyvässä keskiaikaisessa Henrik Liivinmaalaisen kronikassa, jossa kerrotaan Liettuan tekemistä hyökkäyksistä Riikaan. Tuolloin saksalaiset olivat rakentaneet alueelle paikallisia suojellakseen linnan, jonka raunioita on vieläkin jäljellä. Aizkrauklen alueelle perustettiin 1960-luvulla Stučka-niminen kylä läheisen vesivoimalan työntekijöille. Kasvettuaan Stučka sai vuonna 1967 kaupunginoikeudet ja vuonna 1991 Neuvostoliiton hajottua kaupunki uudelleennimettiin Aizkraukleksi. ==Katso myös== *Aizkrauklen piiri (lakkautettu) ==Lähteet== ==Aiheesta muualla== * Aizkraukle * Aizkrauklen kotisivut Luokka:Latvian kaupungit
Fosforipentakloridi

Fosforipentakloridi (PCl5) on fosforin ja kloorin muodostama molekyyliyhdiste. Ainetta käytetään muun muassa kemiallisessa synteesissä yhdisteiden klooraukseen. == Ominaisuudet == Huoneenlämpötilassa fosforipentakloridi on kiinteää. Puhdas fosforipentakloridi on valkoista, mutta koska aine voi hajota spontaanisti fosforitrikloridiksi ja kloorikaasuksi ovat kiteet usein kellertäviä tai vihertäviä. Aine reagoi hyvin voimakkaasti veden ja kosteuden kanssa ja kykenee myös syövyttämään metalleja. Aine voi reagoida myös hyvin voimakkaasti typpihapon kanssa. Fosforipentakloridi liukenee hiilidisulfidiin ja tetrakloorimetaaniin. Liuoksissa fosforipentakloridin rakenteen luonne vaihtelee. Poolittomiin liuottimiin, kuten bentseeniin ja tetrakloorimetaaniin, liuetessaan aine pysyy molekyyleinä. Sen sijaan poolisissa liuottimissa, kuten asetonitriilissä tai nitrobentseenissä, se esiintyy ionimuodoissa. Ionien rakenne on eri riippuen liuoksen fosforipentakloridikonsentraatiosta. Laimeassa liuoksessa yhdiste esiintyy tasapainossa, joka on: :PCl5\overrightarrow{\leftarrow} [PCl4+]Cl− ja suuremmissa pitoisuuksissa tasapaino on ::2 PCl5\overrightarrow{\leftarrow} [PCl4+][PCl6−] == Valmistus == Fosforipentakloridia on mahdollista valmistaa alkuaineistaan. Reaktio on kiivas eikä sitä juurikaan käytetä teollisuudessa. :P4 \+ 10 Cl2 → 4 PCl5 Teollisesti fosforipentakloridia valmistetaan kloorikaasun ja fosforitrikloridin reaktiolla. Kiinteä reaktiotuote kerätään reaktiotilan pohjalta. :PCl3 \+ Cl2 → PCl5 == Reaktioita == Orgaanisessa kemiassa fosforipentakloridia käytetään yhdisteiden klooraukseen. Sen avulla syntetisoidaan muun muassa asyyliklorideja karboksyylihapoista. Veden kanssa reagoidessaan fosforipentakloridi muodostaa fosforyylikloridia. Fosforyylikloridi hajoaa edelleen vapauttaen fosforihappoa ja suolahappoa. Kosteassa ilmassa yhdiste hajoaa fosforihapoksi ja suolahapoksi. :PCl5 \+ H2O → POCl3 \+ 2 HCl :PCl5 \+ 4 H2O → H3PO4 \+ 5 HCl Ammoniumkloridin ja fosforipentakloridin reaktio johtaa syklisiin yhdisteisiin, joiden kaava vaihtelee. Useimmiten yhdisteiden suhdekaava on (NPCl2)3-8. Litiumioniakuissa elektrolyyttiliuoksena käytettävää litiumheksafluorofosfaattia valmistetaan fosforipentakloridin ja litiumfluoridin reaktiolla. :PCl5 \+ LiF + 5 HF → LiPF6 \+ 5 HCl == Turvallisuus == Fosforipentakloridi on myrkyllistä. Aineen joutuminen hengitysteihin aiheuttaa hengenahdistusta ja yskää. Aine syövyttää voimakkaasti joutuessaan kosketuksiin ihon tai silmien kanssa. Yhdisteen nieleminen aiheuttaa huonoa oloa ja mahdollisesti tajuttomuuden. == Lähteet == == Aiheesta muualla == *Kemian työsuojeluneuvottelukunnan ehdotus fosforipentakloridin HTP-arvoksi Luokka:Fosforiyhdisteet Luokka:Kloridit
Brian Nelson

Brian Nelson on yhdysvaltalainen käsikirjoittaja. Hän on valmistunut Yalen yliopistosta ja UCLAsta. Hän on käsikirjoittanut esimerkiksi vuoden 2005 elokuvan Hard Candy ja useita jaksoja eri televisiosarjoihin. == Aiheesta muualla == * Luokka:Yhdysvaltalaiset elokuvakäsikirjoittajat Luokka:Syntymävuosi puuttuu Luokka:Elävät henkilöt
David Slade

David Slade (s. 26. syyskuuta 1969) on brittiläinen elokuvaohjaaja. Slade syntyi Englannissa. Hän aloitti ohjaamalla musiikkivideoita ja on ohjannut niitä esimerkiksi Muselle ja Tori Amosille. Slade on ohjannut myös kaksi lyhytelokuvaa. Hänen debyyttielokuvaohjauksensa oli vuoden 2005 elokuva Hard Candy. Hän on ohjannut myös kauhuelokuvan 30 päivää kaamosta (2007) sekä Twilight-elokuvasarjan kolmannen osan Twilight – Epäilys, joka sai ensi- iltansa 30. kesäkuuta 2010. ==Filmografia== ===Lyhytelokuvat=== *Do Geese See God? (2004) *MEATDOG: What’s Fer’ Dinner (2008) ===Elokuvat=== *Hard Candy (2005) *30 päivää kaamosta (2007) *Twilight – Epäilys (2010) ==Lähteet== Luokka:Brittiläiset elokuvaohjaajat Luokka:Musiikkivideo-ohjaajat Luokka:Vuonna 1969 syntyneet Luokka:Elävät henkilöt
Pyhäjoki (Säkylä)

Pyhäjoki on kylä Säkylässä, eteläisen Satakunnan alueella. Kylä sijaitsee Säkylän Pyhäjärven rannalla ja sen läpi virtaa kylän kanssa nimensä jakava Pyhäjoki. Liedosta Euraan johtavan seututien 204 vanha tieosuus, nykyinen yhdystie 12699, kulkee kyläkeskuksen läpi. ==Aiheesta muualla== * Luokka:Säkylän kylät Luokka:Satakunnan maakunnan entiset taajamat
Kellovero

Kellovero () oli Kustaa Vaasan 1530 määräämä ylimääräinen vero, jonka tuotolla Ruotsi maksoi velkansa Lyypekille. Veron kohteena oli seurakuntien omaisuus, säästöt ja tulot. Vero kannettiin joko siten, että jokaisen kirkon, kappelin tai luostarin suurin kirkonkello pakkoluovutettiin sulatettavaksi ja myytäväksi metallina, tai seurakunnan oli maksettava vastaava summa rahana tai kirkkohopeina kellonsa lunastamiseksi.Otavan iso tietosanakirja, Otava 1960–1965Uusi tietosanakirja, Tietosanakirja oy 1960–1966 Kellot kuljetettiin suurimpiin satamakaupunkeihin ja laivattiin Lyypekkiin, jossa Kustaa Vaasan edustaja myi ne. Lisäveron tuotto havaittiin pian liian vähäiseksi ja rahaksimuunto vei paljon aikaa, mikä aiheutti lyypekkiläisten valitusten vyöryn. Siksi vero, jota oli alussa kannettu vain kaupungeista ja rannikkopitäjistä, ulotettiin sisämaankin kirkkopitäjiin tammikuussa 1531. Niissä pitäjistä, joissa oli vain yksi kello, joutuivat seurakuntalaiset maksamaan vain puolet lunastusmaksusta.Nordisk familjebok, Nordisk familjeboks förlags 1911 Suomessa monien seurakuntien tiedetään käyttäneen lunastusoikeutta. Pohjanmaalla vero kannettiin 1532 ja vain Mustasaaren talonpojat joutuivat luopumaan kirkkonsa kellosta.Iso tietosanakirja, Otava 1931–1939 Taalainmaalla kellovero aiheutti 1531–1533 kellokapinaksi kutsutun kolmannen taalalaiskapinan, jonka Kustaa Vaasa kukisti verisesti. Kellovero- nimistä veroa kannettiin myös Tanskassa ja Holsteinissa 1528. ==Lähteet== Luokka:Historialliset verot Luokka:Ruotsin taloushistoria
HMNB Devonport

His/Her Majesty's Naval Base (HMNB) Devonport (HMS Drake) on yksi kolmesta nykyisin käytössä olevasta Britannian Kuninkaallisen laivaston tukikohdasta. Muut tukikohdat ovat HMNB Clyde ja HMNB Portsmouth. Tukikohta on Länsi- Euroopan suurin laivastotukikohta. Tukikohta sijaitsee Plymouthin kaupungista länteen Devonportissa Devonissa Englannissa. Se on Länsi-Euroopan suurin laivastotukikohta ja Kuninkaallisen laivaston ainoa ydinkäyttöisten alusten korjaus- ja huoltotukikohta. Tukikohtaan on sijoitettu Devonportin laivue (), johon kuuluvat muun muassa HMS Ocean sekä Trafalgar-luokan sukellusveneet. Palveluksessa olevat merimiehet kutsuvat Devonportin laivastotukikohtaa Guziksi. Sana on alun perin tarkoittanut aasialaista pituusmittaa. Mitalla on alueellisia eroja, mutta se on normaalisti rinnastettu jaardiin, siten guz = yard → dockyard (=telakka). Tukikohtaan on sijoitettu laivastonkoulutuspäämaja, joka vastaa laivaston ja sitä tukevien yksiköiden kouluttamisesta. Yksikkö kouluttaa myös monien muiden maiden henkilöstöä. ==Devonportin laivue== Tukikohtaan sijoitetut Kuninkaallisen laivaston alukset muodostavat Devonportin laivueen. Laivueeseen kuuluvat HMS Ocean, HMS Albion ja HMS Bulwark. Se on myös sijoituspaikkana pääosalle laivaston vedentutkimusaluksille sekä useille tyypin 22 ja 23 fregateille. ===Maihinnousutukialukset=== *HMS Ocean *HMS Albion *HMS Bulwark ===Type 22 fregatit=== *HMS Campbeltown *HMS Cornwall *HMS Chatham *HMS Cumberland ===Type 23 fregatit=== *HMS Argyll *HMS Monmouth *HMS Montrose *HMS Northumberland *HMS Portland *HMS Somerset *HMS Sutherland ===Trafalgar-luokan sukellusveneet=== *HMS Trafalgar *HMS Turbulent *HMS Tireless *HMS Torbay *HMS Trenchant *HMS Talent *HMS Triumph ===Tutkimusviirikkö=== *HMS Echo *HMS Enterprise *HMS Gleaner *HMS Roebuck *HMS Scott ==Devonportin telakka== Tukikohdan alueeseen kuuluu Kuninkaallinen telakka, jonka käytöstä vastaa Babcock International Groupin (BM) Meriteollisuusyksikkö, joka osti telakan sen edelliseltä omistajalta Devonport Management Limitediltä 2007. BM:n toimintaa Devonportissa kutsutaan normaalisti Devonportin telakaksi. Telakka- alueeseen kuuluu 14 kuivatelakkaa (Docks 1–15, mutta numeroa 13 ei käytetä), jotka on sijoitettu kuuden kilometrin matkalle jokivarteen. Alueella on lisäksi 25 vuorovesiallasta ja viisi telakka-allasta. Alueen laajuus on kokonaisuudessaan 2,6 neliökilometriä. Ulkopuoliset henkilöt voivat tutustua telakka-alueeseen elokuussa pidettävän kolmipäiväisten laivastopäivien aikana. ==Plymouth Naval Base Museum== Tukikokohtaan on perusteilla museo, joka esittelee tukikohdan historiaa vuosisatojen ajalta. ==Historia== Pian valtaan tultuaan Englannin kuningas Vilhelm III perusti uuden telakan Etelä- Englantiin. Hän piti Plymouthin kaupunkia epätarkoituksenmukaisena, mutta paikka rannikolla muutaman mailin päässä Plymouthista Hamoazen varrelta katsottiin sopivaksi, ja telakan rakennustyöt aloitettiin 1691. * Luokka:Devon
Diploria

Diploria on kivikorallien suku, johon kuuluu ainakin kolme lajia. Niitä pidetään joskus meriakvaarioissa. Ne luokitellaan pitkäpolyyppisiin eli LPS- kivikoralleihin. Muodoltaan ne ovat pallomaisia, pinnassa kiemurtelee poimullisia kuvioita, joiden välissä on pehmeitä läpikuultavia pyyntilonkeroita. Diploria-suvun koralleja sanotaan usein aivokoralleiksi. Grooved Brain Coral (Diploria labyrinthiformis) Marine Invertebrates of Bermuda == Lajeja == * Diploria clivosa * Diploria labyrinthiformis * Diploria strigosa == Lähteet == Luokka:Kivikorallit
Dana Brožková

Dana Brožková (s. 28. huhtikuuta 1981) on tšekkiläinen suunnistaja ja maailmanmestari. Hän edustaa ruotsalaista Domnarvets GoIF -seuraa. Suunnistuksen nuorten maailmanmestaruuskilpailuissa 2001 Brožková voitti kultaa normaalimatkalta ja hopeaa viestistä. Aikuisten MM-kilpailuissa hän voitti Århusissa 2006 pitkältä matkalta pronssia. Olomoucissa 2008 hän voitti pitkältä matkalta kultaa. Miskolcin MM-kilpailuissa 2009 hän voitti keskimatkan maailmanmestaruuden. Brožková voitti Venlojen viestistä kultaa Domnarvets GoIF:n joukkueessa 2008 ja 2015. Tiomilan hän voitti vuonna 2005. Hänen nuorempi siskonsa Radka on suunnistuksen MM-mitalisti. == Lähteet == * Dana Brožková Runners World of O -tietokannassa === Viitteet === == Aiheesta muualla == * Dana Brožkován kotisivut Luokka:Tšekkiläiset suunnistajat Luokka:Vuonna 1981 syntyneet Luokka:Elävät henkilöt
Platygyra

Platygyra on kivikorallien suku, johon kuuluu ainakin yksitoista lajia. Niitä pidetään joskus meriakvaarioissa. Ne luokitellaan pitkäpolyyppisiin eli LPS- kivikoralleihin. Muodoltaan ne ovat pallo- tai levymäisiä, pinnassa kiemurtelee poimullisia kuvioita, joiden välissä on pehmeitä läpikuultavia pyyntilonkeroita. Platygyra-suvun koralleja sanotaan joskus sokkelo- tai matoaivokoralleiksi. Niiden väri voi olla vihreä, ruskea tai harmaa, ja monet hohtavat sinivalossa hämärän tultua.Brain Coral (Platygyra) Pet Education IUCN luokitteli vuonna 1998 Platygyra yaeyamaensis -lajin vaarantuneeksi. Vaikka sen levinneisyysalue on laaja, se ei ole missään yleinen, se pärjää vain tietyllä syvyydellä ja on herkkä vaalenemiselle ja taudeille.IUCN Red List Kuutta muuta lajia pidetään silmälläpidettävinä, sillä niiden populaatiot ovat pienentyneet. == Sukuun kuuluvia lajeja == * Platygyra acuta (silmälläpidettävä) * Platygyra carnosus (silmälläpidettävä) * Platygyra contorta (elinvoimainen) * Platygyra crosslandi (silmälläpidettävä) * Platygyra daedalea (elinvoimainen) * Platygyra lamellina (silmälläpidettävä) * Platygyra pini (elinvoimainen) * Platygyra ryukyuensis (silmälläpidettävä) * Platygyra sinensis (elinvoimainen) * Platygyra verweyi (silmälläpidettävä) * Platygyra yaeyamaensis (vaarantunut) == Lähteet == Luokka:Kivikorallit
Durupinarin löytö

Durupınarin löytö on Itä-Turkissa vuorenrinteestä oleva muodostuma. Muodostuma sijaitsee noin 27 kilometriä Araratista etelään. Löytö on saanut nimensä Turkin armeijan kapteeni İlhan Durupınarin mukaan. Tämä huomasi muodostelman valokuvista ja osallistui vuonna 1960 sitä tutkimaan lähetettyyn retkikuntaan. Masherin rinteessä 1960 käynyt Turkin armeijan ja amerikkalaisten adventistitiedemiesten ryhmä totesi, että muodostuma on kiveä ja maata. 1977 paikalle saapui asiasta innostunut anestesialääkäri Ronald Wyatt, joka löysi lähialueilta ajoankkureiden näköisiä suuria litteitä kiviä, joiden yläpäässä on reikä. Turkki on perustanut seudulle luonnonpuiston, johon järjestetään vaellusretkiä. == Katso myös == * Araratin anomalia == Lähteet == Luokka:Näennäisarkeologia Luokka:Ağrın maakunta
Pyörätuolitennis

Pyörätuolitennis on tenniksen pohjalta kehitetty vammaisurheilulaji, jota pelataan pyörätuolissa istuen. Lajissa käytetyt pyörätuolit tehdään jokaisen pelaajan tarpeiden mukaan, mutta lajin harrastuksen voi aloittaa myös tavallisella aktiivikäyttöön tarkoitetulla pyörätuolilla. Pyörätuolissa voi olla kolme tai neljä pyörää. Tavallisesta tenniksestä säännöt eroavat siten, että pallo saa pompata kentästä kaksi kertaa. Lajia voivat harrastaa myös vammattomat pelaajat.http://www.siu.fi/fin/lajit__luokittelu/pyoratuolitennis/ Viitattu 7.4.2009 Pyörätuolitennistä on pelattu noin kolmekymmentä vuotta, laji on peräisin Yhdysvalloista. Lajin kattojärjestö, kansainvälinen pyörätennisliitto, perustettiin vuonna 1988. Suomessa lajia on pelattu vuodesta 1993. Aluksi lajin levittämisestä vastasi Suomen Invalidien Urheiluliitto (SIU). Myöhemmin mukaan tuli myös Suomen Tennisliitto, joka järjesti lajin maajoukkuetoimintaa. Paralympialaisissa suomalaisia pyörätuolitenniksen pelaajia on nähty vuoden 1996 Atlantan kisoista lähtien. == Lähteet == == Aiheesta muualla == Luokka:Tennis Tennis
Salar de Uyuni

thumb|Satelliittikuva Salar de Uyunista. Autiomaa on itä–länsisuunnassa lähes 140 km pitkä. Salar de Uyuni on maailman suurin suolapannu (n. 10 582 km²Encyclopædia Britannica - Uyuni Salt Flat.). Se sijaitsee yli 3,6 kilometrin korkeudessa Potosín departementissa Bolivian altiplanolla. Sitä ympäröivät Andien vuorijonoon kuuluvat tuliperäiset huiput, joista korkeimmalle kohoaa Tunupavuori (5 432 m).Turismo al Salar de Uyuni, Información básica para visitar la región de UyuniEarth Observatory, Image of the Day 12.12.2005 Nykyisen suolatasangon paikalla oli myöhäisellä pleistoseenikaudella valtava Minchinjärvi (n. 43 000 km²), joka oli paikoitellen yli sata metriä syvä. Järvi alkoi pienentyä 15 000–10 000 vuotta sitten, kunnes siitä jäi jäljelle vain muutamia pieniä, laskujoettomia suola- ja aavikkojärviä. Veden haihtuessa kalsiumkarbonaatti saostui kalkkikivitasanteiksi ja kipsi ja vuorisuola muodostivat paksun, valkoisen kerrostuman entisen järven pohjalle. Nykyään alueen ilmasto on puolikuiva ja vuotuinen sademäärä keskimäärin 300 mm. Sadekauden aikana joulu–maaliskuussa suolakerrostumia peittää paikoitellen matala suolavesikerros.GES DISC, Chapter 7 Tasangolta kohoaa 32 kalliosaareketta, joiden ekosysteemi on ainutlaatuinen maailmassa. Kuuluisin niistä on keskellä autiomaata sijaitseva Incahuasi, jossa kasvaa jopa 12 metriä korkeita jättiläiskaktuksia. Suolajärvissä pesii marraskuussa kolme eteläamerikkalaista flamingolajia: chilenflamingo (Phoenicopterus chilensis), punanflamingo (Phoenicopterus jamesi) ja andienflamingo (Phoenicopterus andinus). Salar de Uyunissa elää myös kolibreja, villilaamoja (Lama glama), vikunjoita (Vicugna vicugna) ja viskatsoja (Lagidium).Condor Journeys & Adventures, Salar de Uyuni and South Lipez Adventure Salar de Uyunin alueella arvioidaan olevan noin 10 miljardia tonnia suolaa, jota louhitaan keskimäärin 25 000 tonnia vuodessa lähinnä ruokateollisuuden käyttöön. Vuorisuolan ja kipsin lisäksi autiomaassa on mahdollisesti jopa puolet maailman litiumvarannoista.Kahya Poikkeuksellisen tasaisten pinnanmuotojensa vuoksi Salar de Uyuni on myös altiplanon tärkeimpiä liikenneväyliä. File:Salar Uyuni au01.jpg|Suolatasankoa. kuva:Salt production Uyuni.JPG|Suolatuotantoa. File:Reflection on the Salar de Uyuni, bolivia.jpg|Sadekaudella suolapannu on veden peitossa. kuva:VicunaSalarDeUyuni 20170503.jpg|Vikunjoita. kuva:Isla Incahuasi Uyuni 2018.jpg|Incahuasi, kalliosaareke Salar de Uyunin keskellä. == Lähteet == * * * * * === Viitteet === == Aiheesta muualla == Luokka:Bolivian maantiede Luokka:Suolatasangot
Chris Terkelsen

Chris Terkelsen (s. 16. helmikuuta 1972) on tanskalainen suunnistaja ja maailmanmestari. Nykyisin hän edustaa Vaajakosken Terää. Aikaisemmin hän on edustanut Halden SK:ta, IFK Göteborgia, IFK Lidingö SOK:ta ja Farum-Tisvilde OK:ta. Ainoan MM-kultansa Terkelsen voitti Grimstadissa 1997 viestisuunnistuksessa joukkuetovereinaan Torben Skovlyst, Carsten Jørgensen ja Allan Mogensen. Aichin MM-kilpailuissa 2005 Terkelsen voitti keskimatkalta hopeaa. Hän voitti EM-hopeaa viestissä Roskildessa 2004. Terkelsen voitti suunnistuksen maailmancupin 1998. Hän on voittanut neljä maailmancupin osakilpailua. Jukolan viestin Terkelsen on voittanut kolme kertaa Halden SK:n joukkueessa vuosina 1997, 1998 ja 2000. == Lähteet == * Chris Terkelsen Runners World of O -tietokannassa Luokka:Tanskalaiset suunnistajat Luokka:Vuonna 1972 syntyneet Luokka:Elävät henkilöt
Ravintolalaiva Wäiski

thumb|Ravintolalaiva Wäiski Hakaniemenrannassa vuonna 2014. thumb|Ravintolalaiva Wäiski Hakaniemenrannassa vuonna 2014 (Hakaniemen sillalta nähtynä). Ravintolalaiva Wäiski on ainoa ympäri vuoden auki oleva ravintolalaiva Helsingissä. Se on ankkuroitu pysyvästi Hietalahdenlaituriin. Wäiskinä on tunnettu eri aikoina kaksi samannimistä ravintolalaivaa. Niistä ensimmäinen oli ravintolakäytössä Helsingissä vuosina 1991–1998 ja nykyinen on ollut vuodesta 1997 alkaen. Laivalla on ravintolatiloja neljässä kerroksessa.Waiski.com Viitattu 31.5.2016. == Ensimmäisen Wäiskin historia == Ensimmäinen ravintolalaiva Wäiski (viralliselta nimeltään M/S Wäinämöinen) oli Hampurissa rakennettu 40-metrinen jokilaiva.Wäiskin historia Ravintolalaiva Wäiskin kotisivu. Viitattu 31.5.2016. Vuonna 1941 valmistuneen aluksen nimi alkujaan Wilhelm Bolz ja vuodesta 1945 Elbe. Kun alus ostettiin vuonna 1971 Suomeen, se nimettiin Väinämöiseksi.M/S Wäinämöinen Heikki Helenin laivasivut. Viitattu 31.5.2016. Se purjehti vuosina 1971–1991 Saimaalla kotipaikkanaan Lappeenranta, kunnes se ostettiin Helsinkiin ravintolalaivaksi. Nimi vaihtui samalla muotoon Wäinämöinen. Laiva oli ensin ankkuroituna vuosina 1991–1994 Hietalahden niin sanottuun Sillilaituriin ja sen jälkeen Hakaniemenrantaan. Alkuperäinen Wäiski upposi Hakaniemenrantaan 29. elokuuta 1998 vastaisena yönä. Uppoamisen syynä oli laivan pilssiin kertyneen veden aiheuttama paino. Alus saatiin nostettua kesäkuussa 1999 useiden epäonnistuneiden yritysten jälkeen, mutta se upposi kunnostuksen yhteydessä uudelleen tammikuussa 2000 Skogbyn satama-altaaseen Tammisaaressa. Kesäkuussa 2001 laiva päätettiin lopulta hajottaa.Kimmo Oksanen: Margonan kohtalotoveri Wäiski pilkottiin lopulta. Helsingin Sanomat 24.3.2011. Artikkeli verkossa. Saunalahti.fi == Nykyisen Wäiskin historia == Nykyinen ravintolalaiva Wäiski on myös alkuperältään saksalainen ja hieman edeltäjäänsä suurempi, 48-metrinen. Se rakennettiin vuonna 1911 Einswardenissa ja oli alkuperäiseltä nimeltään S/S Oldenburg. Vuonna 1919 se kastettiin uudelleen Senator Peterseniksi. Natsi- Saksan aikana vuosina 1937–1945 laiva oli nimeltään Dietrich Eckart samannimisen henkilön mukaan, mutta sai toisen maailmansodan jälkeen takaisin aiemman nimensä. Vuosina 1967–1989 alus liikennöi Ruotsissa ja oli nimeltään ensin Öland, sitten Nordö ja vuodesta 1970 Jarl. Vuosina 1989–1997 se oli Suomen Naantalissa ja 1997–2000 ravintolalaivana Helsingin Länsisatamassa, kunnes se siirrettiin Hakaniemenrantaan Merihaan edustalle ja nimettiin Wäiskiksi uponneen edeltäjänsä tavoin.S7S Oldenburg Fakta om fartyg. Viitattu 31.5.2016. Omistajanvaihdoksen jälkeen ravintola muutettiin vuonna 2018 georgialaiseksi ravintolaksi ja se sai nimekseen Grand Georgia.Anna Paljakka: Entisessä ravintolalaiva Wäiskissä tarjoillaan nyt georgialaisia makuja – ja osa niistä on jopa loisteliaita Helsingin Sanomat 3.12.2018. Viitattu 4.11.2020. Lokakuussa 2020 ravintola lopetti ja laiva poistui Hakaniemenrannan työmaiden tieltä Hietalahteen. Marraskuussa 2021 ravintolalaiva palasi vanhaan käyttöönsä Hietalahdessa. == Lähteet == == Aiheesta muualla == Wäiski Luokka:Höyrylaivat
Jaakko Kujala

Jaakko Kujala (29. syyskuuta 1882 Ilmajoki – 17. kesäkuuta 1957 Ilmajoki) oli suomalainen poliitikko, joka toimi SDP:n kansanedustajana vuosian 1919–1922. == Elämä == Jaakko Kujalan vanhemmat olivat torppari Jaakko Juhopoika Kujala (s. 1854) ja Kaisa Välimäki (s. 1860). Perhe häädettiin kotitorpastaan vuonna 1903. Kujala oli sekatyömiehenä kotiseudullaan, kunnes lähti 1905 siirtolaiseksi Yhdysvaltoihin, jossa hän oli muutaman vuoden ajan maa-, metsä- ja teollisuustöissä. Kujala palasi Ilmajoelle 1910-luvun vaihteessa. Hän asui Huissinkylässä ja vaikutti paikallisessa työväenyhdistyksessä. Kujala toimi myös Vapaan Sanan asiamiehenä ja puhujana. Kujala toimi kansanedustajana vuosina 1919–1922. Eduskuntakautensa päätyttyä Kujala viljeli Helsingin maalaiskunnasta hankkimaansa pientilaa 1922–1926, kunnes palasi Ilmajoelle hoitamaan uutta tilaansa. Hän oli myös pitkäaikainen Ilmajoen kunnanvaltuuston jäsen. Vuosina 1937-1938 Kujala vastasi Ilmajoen uuden työväentalon rakennustöitä. == Perhe == Jaakko Kujalan puoliso oli Keuruussa syntynyt Iida Maria Lindberg (s. 1896), jonka kanssa hän avioitui vuonna 1916. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Ilmajoen kunnanvaltuutetut Luokka:Vaasan läänin eteläinen vaalipiiri Luokka:Vuonna 1882 syntyneet Luokka:Vuonna 1957 kuolleet
Sampson (hevonen)

Sampson oli vuonna 1846 Bedfordshiressa Englannissa syntynyt shirehevonen ja suurin koskaan tunnettu hevonen. Sen säkäkorkeus oli aikuisena 219 cm, ja se painoi 1 524 kg. Nelivuotiaana se sai uuden nimen Mammoth (suomeksi 'Mammutti'). ==Lähteet== Luokka:Kuuluisat hevoset
Oskari Kunnassalo

Oskari Kunnassalo (vuoteen 1906 Oskar Sirén, 17\. huhtikuuta 1856 Toholampi – 28. joulukuuta 1931 Heinolan mlk) oli suomalainen poliitikko, joka toimi SDP:n kansanedustajana vuosina 1911–1914. == Elämä == Oskari Kunnassalon vanhemmat olivat talollinen Zachris Matinpoika ja Maria Antintytär. Kunnassalo työskenteli maatalous- ja rakennustöissä kotipitäjässään ja vuodesta 1877 lähtien Sysmässä. 1890-luvun lopussa hän toimi rakennusurakoitsijana Heinolassa, kunnes teki vararikon vuonna 1900. Vuonna 1902 Kunnassalo perusti Heinolaan kirjansitomon. Hän toimi myös Heinolan työväentalon vahtimestarina ja urakoi sen laajennuksen 1910. Rakennusmestarin titteliä käyttänyt Kunnassalo valittiin eduskuntaan 1911. Keväällä 1915 paljastui, että Kunnassalo oli työväenyhdistyksen rahastonhoitajana toimiessaan kavaltanut usean vuoden kuluessa yli 2 300 markkaa yhdistyksen varoja. Kunnassalo sai 2 vuoden 6 kuukauden vankeustuomion, jonka lisäksi hänet julistettiin konkurssiin. 1920-luvun alussa Kunnassalo piti jälleen kirjansitomoa Heinolassa, mutta joutui jättämään työnsä terveysongelmien vuoksi. Kunnassalo vietti viimeiset vuotensa Lusin kunnalliskodissa, jossa hän kuoli 75-vuotiaana joulukuussa 1931. == Perhe == Oskari Kunnassalon ensimmäinen puoliso oli Liisa Höglund, jonka kanssa hän oli avioliitossa 1877–1891. Vuonna 1892 Kunnassalo avioitui Maria Alviina Törnroosin kanssa. Pariskunnalla oli kaksi poikaa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Etelä-Savon vaalipiiri Luokka:Vuonna 1856 syntyneet Luokka:Vuonna 1931 kuolleet
821 Naval Air Squadron

821 Naval Air Squadron (821 NAS) oli Britannian Kuninkaallisen laivaston ilmavoimien lentolaivue. == Palvelus == Laivue perustettiin 3. huhtikuuta 1933 Gosportissa yhdistämällä Kuninkaallisten ilmavoimien 446 lentue ja puolet 445 lentueesta kalustonaan yhdeksän Fairey IIIF:ää.Sturtivant & Cronin s. 110 Laivueen kalustoksi vaihdettiin toukokuussa 1933 Fairey Seal koneet ja se liitettiin 5. toukokuuta HMS Courageousille. Elokuussa 1935 laivueen koneet palvelivat Abessinian kriisin vuoksi Välimerellä, josta se palasi Englantiin helmikuussa 1936. Englantiin palattuaan laivue luovutti Fairey Seal koneensa 822 Naval Air Squadronille ja sai tilalle Blackburn Shark II -koneet. Laivue vaihtoi kalustonsa syyskuussa 1937 Fairey Swordfish -koneiksi ja siirtyi marraskuussa 1938 HMS Ark Royalille. Tukialuksen mukana laivue siirtyi Välimerelle keväällä 1939. Laivue siirtyi Amiraliteetin valvontaan 24. toukokuuta 1939. Toisen maailmansodan alussa laivueen koneet hyökkäsivät Saksan laivaston sukellusvenettä U-39 vastaan Luoteisella reitillä , minkä jälkeen tukialus purjehti etsimään vihollisen pinta-aluksia eteläiseltä Atlantilta ja Intian valtamereltä. Laivue lakkautettiin 2. joulukuuta 1940. === Komentajat === *R A Peyton 3. huhtikuuta 1933 - *B E Harrison 6. toukokuuta 1933 - *C B Tidd 5. syyskuuta 1934 - *F C B Saville 4. tammikuuta 1935 - *H N Hampton 8. toukokuuta 1935 - *G R M Clifford 21. syyskuuta 1936 - *N E Morrison syyskuu 1938 - *J A D Wroughton 29. maaliskuuta 1939 - *G M Duncan 24. toukokuuta 1939 - 2. joulukuuta 1940 == Lähteet == * ===Viitteet=== Luokka:Fleet Air Arm
Väestövastuujärjestelmä

Väestövastuu on yksi terveyskeskustyön järjestämisen muoto. Väestövastuujärjestelmässä lääkäri (tai lääkäri-terveydenhoitaja-pari) hoitaa kaikki tietyltä, hänelle määrätyltä alueelta terveyskeskuksen asiakkaiksi tulevat potilaat. Väestövastuulääkärin palkkaus määräytyy väestön koon ja vaativuuden mukaan. Oman väestön ulkopuolisista potilaista maksetaan usein erillinen korvaus, samoin tehdyistä operaatioista. Väestövastuujärjestelmän hyvänä puolena on pidetty pitkiä hoitosuhteita, jotka mahdollistavat potilaan pitkäjännitteisen hoidon ja hyvän asiakassuhteen muodostumisen. Kritiikin kohteeksi järjestelmä on joutunut erityisesti lääkärin työn hallinnan vaikeuden vuoksi. Erityisesti lääkäripulasta kärsivissä terveyskeskuksissa ja kokemattomilla lääkäreillä työpäivät ovat voineet venähtää kohtuuttoman pitkiksi. Pitkät hoitosuhteet jäävät toteutumatta, jos virkoja hoitavat lääkärit vaihtuvat. Useissa terveyskeskuksissa on viime aikoina luovuttu väestövastuujärjestelmästä. Pitkiä hoitosuhteita on yritetty hakea muilla keinoin. Esimerkiksi listautumismallissa terveyskeskuksen palveluja usein tarvitsevat ihmiset voivat listautua tietyn lääkärin potilaiksi. Luokka:Terveydenhoito
Gennadi Tšurilov

Gennadi Stanislavovitš Tšurilov () (5. toukokuuta 1987 Magnitogorsk, Neuvostoliitto – 7. syyskuuta 2011 Jaroslavl, Venäjä) oli venäläinen jääkiekkoilija. Tšurilov pelasi KHL-joukkue HK Lokomotiv Jaroslavlissa. Hän sai surmansa 7. syyskuuta 2011 sattuneessa lento-onnettomuudessa. HK Metallurg Magnitogorskin kasvatti Tšurilov edusti koko ammattilaisuransa ajan HK Lokomotiv Jaroslavlia, vuosina 2005–2011. Kauden 2004–2005 Tšurilov pelasi kanadalaisessa juniorisarjassa. == Lähteet == * Luokka:Venäläiset jääkiekkoilijat Luokka:Lento-onnettomuudessa kuolleet Luokka:Vuonna 1987 syntyneet Luokka:Vuonna 2011 kuolleet
Jèrriais

Jèrriais on indoeurooppalaisiin kieliin kuuluva romaaninen kieli ja Normandian alueella puhutun normannin paikallinen muoto. Sitä puhutaan Kanaalisaariin kuuluvilla Jerseyn ja Sarkin saarilla. Jèrriaisin puhujia on alle 3 000 ja vuoden 2001 väestönlaskennan mukaan heistä vain 113 puhuu sitä ensisijaisena äidinkielenään, mutta jopa 15 % saaren väestöstä ymmärtää sitä. Vähäisen puhujamäärän vuoksi kieli lasketaan kuolevaksi kieleksi. Myös Unesco määrittelee jèrriaisin uhatuksi. Ennen 1960-lukua jèrriaisia ei juurikaan opetettu missään, mutta sittemmin se on kuulunut esikoulujen opetussuunnitelmaan. Aikuisille suunnattua opetusta antaa mm. Highlands College.. Vuonna 2019 jerseyläinen paikallispoliitikko, Jeremy Maçon, ehdotti, että saaren tienviittojen ensisijaiseksi kieleksi nostetaan englannin sijaan jèrriais. Kaikki tienviirat olisivat jatkossakin kaksikielisiä.. == Fonologia == === Vokaalit === Etinen Keskinen Takinen Suppea y u Puolisuppea ø o Välinen ə Puoliväljä œ ɔ Avoin a ɑ Nasaalivokaaleja ovat [ɑ̃] ja [ĩ]. Vokaali [y] voi realisoitua myös puolivokaalina [ɥ]. Lähde: === Konsonantit === Labiaali Dentaali Alveolaari Postalveolaari Palataali Velaari Glottaali Nasaali m n ɲ Klusiili b d g Affrikaatta ʤ Frikatiivi v ð z ʒ Approksimantti w j Tremulantti r Lateraali l Lähde: == Lähteet == == Aiheesta muualla == * Page dé garde – Wikipedia normanniksi * La Société Jersiaise – La Section de la langue Jèrriaise (jèrriaisiksi), , Luokka:Romaaniset kielet
Monte Hacho

Monte Hacho on Espanjan erityishallintoalue Ceutassa Pohjois-Afrikan rannikolla sijaitseva 204 metriä korkea mäki. Monte Hacho on Ceutan korkein kohta. Monte Hacho sijaitsee Gibraltarinsalmeen työntyvän Península de Almina -niemen kärjessä Gibraltaria vastapäätä. Monte Hacho tai Marokon puolella sijaitseva Jebel Musa on toinen kreikkalaisessa ja roomalaisessa mytologiassa mainituista Herakleen pylväistä. Toinen pylväs on Gibraltar. Kreikkalaiset ja roomalaiset tunsivat Monte Hachon nimellä "Abyla". Monte Hachon huipulla on bysanttilaisten rakentama linnoitus (). Bysanttilaisten jälkeen marokkolaiset ja portugalilaiset ovat pitäneet valtaa linnoituksessa. Nykyisin se on Espanjan armeijan käytössä eikä sinne päästetä vierailijoita. Monte Hacholla sijaitsee myös alun perin 1600-luvulla rakennettu Ermita de San Antonio -konventti, joka kunnostettiin 1960-luvulla. Lisäksi Espanjan diktaattori, generalísimo Francisco Francon muistomerkki on mäellä. == Lähteet == == Aiheesta muualla == *Kuvia linnoituksesta Luokka:Espanjan vuoret Luokka:Ceuta
Rot-Weiss Essen

Rot-Weiss Essen (vanhan kirjoitusasun mukaan Rot-Weiß Essen) on Essenissä sijaitseva jalkapalloseura. == Historia == === Varhainen historia === Seura perustettiin vuonna 1907 nimellä Sportverein Vogelheim, jonka juuret olivat kahdessa seurassa; SC Preussenissa ja Deutsche Eichessa. Seura perusti yhdessä Turnerbund Bergeborbecken kanssa jalkapallojoukkueen, jonka nimeksi annettiin Spiel- und Sportverein Emscher-Vogelheim. Ensimmäisen maailmansodan jälkeen nimi vaihdettiin Spiel und Sport 1912:een. Vuonna 1923 Spiel und Sport 1912 ja Turnerbund Bergeborbeck fuusioituivat, jolloin syntyi Rot-Weiss Essen. Rot- Weiss Essen lähti pelaamaan Gauliga Niederrheinia vuonna 1938. Tuolloin se oli korkein mahdollinen taso. Vuonna 1939 seura vihki nykyisen kotiareenansa, jolloin sinne mahtui 30 000 katsojaa. Sodan aikana joukkue pelasi kaudella 1943–1944 yhdessä BV Altenessenin kanssa nimellä KSG SC Rot-Weiß Essen/BV 06 Altenessen. Sodan jälkeen joukkue osallistui Essenin kaupunkisarjaan ja vuonna 1948 joukkue pääsi Oberliga Westiin. Joukkue pääsi vuosina 1949 ja 1950 finaaleihin asti, mutta ei onnistunut voittamaan Saksan mestaruutta. Vuonna 1952 joukkue onnistui voittamaan Oberliga Westin mestaruuden. Seuraavan vuonna joukkue voitti Saksan Cupin 40 000 ihmisen edessä. Kaudella 1954-1955 joukkue voitti vihdoinkin Saksan mestaruuden. Finaalissa oli vastassa 1. FC Kaiserslautern, jonka RWE voitti 4:3. === Bundesliiga-aika === Bundesliiga alkoi vuonna 1963 ilman RWE:tä. Samana vuonna kuoli myös keskikenttäpelaaja Georg Melches, jonka mukaan nimettiin seuran areena. Joukkue nousi kaudeksi 1966–1967 Bundesliigaan, mutta putosi sijoituttuaan 18:nneksi. Uudestaan seura nousi korkeimmalle tasolle kaudeksi 1969–1970 mutta joutui putoamaan kahden kauden jälkeen. Kaksi vuotta Regionalligassa auttoivat, sillä seura nousi Bundesliigaan vuonna 1973 ja oli siellä aina vuoteen 1977 saakka. Parhaimmillaan joukkue oli valmentajansa Horst Hrubeschin johdolla kahdeksas. Joukkue oli 1980-luvulla suurimmaksi osaksi 2. Bundesliigassa mutta putosi välillä amatööritasollekin. Se esiintyi 1990-luvun aikana 2. Bundesliigassa ainoastaan kolmesti. Joukkue voitti Saksan amatöörisarjan mestaruuden vuonna 1992 ja esiintyi Saksan Cupin finaalissa vuonna 1994. === Nykyaika === Joukkue on joutunut viime vuodet pelaamaan yleensä Regionalliga Nordissa. Viimeisin piipahdus 2. Bundesliigassa tapahtui kautena 2006–2007, jonka jälkeen seura putosi kolmannelle sarjaportaalle ja sen jälkeen jopa NRW-liigaan eli viidennelle sarjatasolle. == Muuta == * Rot-Weiss Essenin fanit ovat Werder Bremenin fanien kanssa hyviä ystäviä Saksan Cupin finaalin 1994 takia. * Joukkueen ainoita vihollisia on FC Schalke 04, minkä takia Borussia Dortmundin kannattajat ovat RWE:n fanien ystäviä. * Seuran pääsponsorina on toiminut vuodesta 2008 lähtien Sparkasse Essen == Aiheesta muualla == *Virallinen kotisivu *Faniryhmän sivu Luokka:Saksalaiset jalkapalloseurat Luokka:Nordrhein-Westfalenin jalkapallo Luokka:Essen Luokka:Vuonna 1907 perustetut urheiluseurat
Acroporidae

Acroporidae on kivikorallien heimo, johon kuuluu ainakin neljä sukua. Se on koralliriuttoja rakentavista heimoista yleisin. Heimon lajeja tavataan indopasifisella merialueella.Family Acroporidae Pierre Madl: Classification of Scleractinian (Stony) Corals. Saltzburgin yliopisto. Viitattu 12.8.2011 Heimon koralleja, varsinkin sukujen Acropora ja Montipora koralleja pidetään usein meriakvaarioissa. Ne luokitellaan lyhytpolyyppisiin eli SPS-koralleihin.Coral Genus of the Family Acroporidae Easy Reefer == Heimoon kuuluvia sukuja == * Acropora * Montipora * Anacropora * Astreopora == Lähteet == Luokka:Kivikorallit
Jutun loppu (elokuva)

Jutun loppu (The End of the Affair) on Neil Jordanin ohjaama elokuva vuodelta 1999. Se perustuu Graham Greenen romaaniin Jutun loppu. == Juoni == Julianne Moore näyttelee Sarah Milesia, naimisissa olevaa rakastajatarta. Ralph Fiennes tulkitsee päähahmon ilmeisen Greene-vaikutteisen roolin. Hän on mustasukkainen kirjailija Maurice Bendrix, jonka nainen on jättänyt pari vuotta aikaisemmin. Kuvion kolmatta osapuolta, Milesin aviomiestä, esittää Stephen Rea. == Rooleissa == == Vastaanotto == === Arvioita === Ilta-Sanomien Timo Malmi toteaa käsikirjoittaja-ohjaaja Jordanin jättäneen Greenelle keskeisen katolisen problematiikan sivummalle. Ohjaaja onnistuu hänestä lähinnä Lontoon ilmapiirin tavoittamisen, hyvien näyttelijöiden ja Michael Nymanin musiikin ansiosta. === Palkinnot === Elokuva oli ehdolla kahteen Oscar-palkintoon: parhaaseen naispääosaan ja parhaaseen kuvaukseen. == Lähteet == == Aiheesta muualla == * * Luokka:Brittiläiset romaaneihin perustuvat elokuvat Luokka:Yhdysvaltalaiset romaaneihin perustuvat elokuvat Luokka:Neil Jordanin ohjaamat elokuvat Luokka:Vuoden 1999 brittiläiset elokuvat Luokka:Vuoden 1999 yhdysvaltalaiset elokuvat
Jutun loppu

Jutun loppu (The End of the Affair) on brittiläisen kirjailijan Graham Greenen vuonna 1951 ilmestynyt romaani. Sen pohjalta on tehty kaksi elokuvaa, vuosina 1955 ja 1999. Romaani julkaistiin ensimmäisen kerran suomeksi vuonna 1952 Tauno Taunion suomentamana. Sen jälkeen romaanista on otettu ainakin kaksi uutta painosta. Romaanin tapahtumapaikka on Lontoo toisen maailmansodan aikana ja sen jälkeen. Romaani tutkii kolmen keskeisen henkilön suhteessa ilmeneviä pakkomielteitä, mustasukkaisuutta ja arviointeja. Henkilöt ovat kirjailija Maurice Bendrix, Sarah Miles ja tämän puoliso, virkamies Henry Miles. Kertomuksen taustalla on Greenen oma suhde Lady Catherine Walstoniin. == Lähteet == Luokka:Brittiläiset romaanit Luokka:Vuoden 1951 kirjat it:Fine di una storia (film 1999) pl:Koniec romansu
Pohjois-Carolinan yliopisto, Wilmington

Pohjois-Carolinan yliopisto () Wilmingtonissa on Pohjois-Carolinassa Yhdysvalloissa sijaitseva julkinen yliopisto, joka perustettiin vuonna 1947 nimellä Wilmington College. Maisterintutkintoja alettiin myöntää vuonna 1977. Oppilaitos on osa Pohjois-Carolinan yliopistojärjestelmää. ==Aiheesta muualla== *Yliopiston virallinen sivusto Luokka:Pohjois-Carolinan yliopistot ja korkeakoulut
Reuleaux’n kolmio

Reuleaux’n kolmio on kolmio, jonka sivut ovat pullistuneet. Kolmion kulmien paikat määritellään piirtämällä kolme saman kokoista ympyrää siten, että niiden leikkauspisteet ovat yhtä etäällä toisistaan. Reuleaux’n kolmio on saanut nimensä saksalaiselta insinööriltä Franz Reuleaux’lta (1829–1905). Itse kuvio tunnetaan kuitenkin jo keskiaikaisista katedraaleista sekä Leonardo da Vinciltä. == Aiheesta muualla == *MathWorld: Reuleaux Triangle Luokka:Tasokuviot
Pocilloporidae

Pocilloporidae on kivikorallien heimo, johon kuuluu ainakin viisi sukua. Se muodostaa koralliriutoista toiseksi suurimman osan Acroporidae-heimon jälkeen.Easy Reefer Heimon lajeja tavataan indopasifisella merialueella,Classification of Scleractinian (Stony) Corals tosin joitakin Madracis-suvun lajeja myös Atlantilla. Heimon koralleja, varsinkin sukujen Seriatopora ja Stylophora koralleja pidetään usein meriakvaarioissa. Ne luokitellaan lyhytpolyyppisiin eli SPS-koralleihin. == Heimoon kuuluvia sukuja == * Madracis * Palauastrea * Pocillopora * Seriatopora * Stylophora == Lähteet == Luokka:Kivikorallit
Nicole Stoehr

Nicole Stoehr (s. 3. joulukuuta 1992) on yhdysvaltalaisen Devo 2.0-yhtyeen laulaja ja johtohahmo. Hän on myös näyttelijä. Hän on näytellyt vuonna 2006 elokuvassa Little Miss Sunshine sivuosassa. == Aiheesta muualla == * Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Vuonna 1992 syntyneet Luokka:Elävät henkilöt
Aleksandr Guskov

Aleksandr Aleksandrovitš Guskov (, s. 26. marraskuuta 1976 Nižni Novgorod, Venäjän SFNT Neuvostoliitto) on venäläinen jääkiekkoilija. Guskov pelaa KHL- joukkue TsSKA Moskovassa. Guskovin ura pääsarjatasolla alkoi vuonna 1998 Traktor Tšeljabinskissä. Vain 11. pelatun ottelun ottelun jälkeen hän siirtyi Lada Toljattiin, jossa hän pelasi kauden loppuun. Kaksi seuraavaa kautta Guskov pelasi Neftehimik Nižnekamskissa. Kaudelle 2001–2002 hän siirtyi Lokomotiv Jaroslavliin, jossa hän oli voittamassa kahta peräkkäistä Venäjän mestaruutta vuosina 2002 ja 2003. Vuonna 2004 Guskov siirtyi Ak Bars Kazaniin, mistä hän kuitenkin siirtyi kesken kauden Avangard Omskiin. Omskissa Guskov oli voittamassa vuonna 2005 Euroopan seurajoukkueiden mestaruutta, sekä hopeaa kotimaansa liigassa vuonna 2006. Hopeakauden jälkeen Guskov pelasi vuoden Lada Toljatissa. Kaudelle 2007–2008 hän siirtyi toistamiseen Lokomotiviin. Jaroslavlissa Guskov oli voittamassa toista Venäjän mestaruussarjan hopeamitalia vuonna 2008. Kaudeksi 2011–2012 hän siirtyi TsSKA Moskovaan. Aleksandr Guskov on osallistunut kolmiin (2002, 2003 ja 2004) jääkiekon maailmanmestaruuskilpailuihin Venäjän maajoukkueessa, tuloksena hopeaa vuodelta 2002. ==Lähteet== * * Luokka:Venäläiset jääkiekkoilijat Luokka:Columbus Blue Jacketsin varaamat pelaajat Luokka:Vuonna 1976 syntyneet Luokka:Elävät henkilöt
Federico Macheda

Federico ”Kiko” Macheda (s. 22. elokuuta 1991) on italialainen jalkapalloilija, joka edustaa kreikkalaisseura Panathinaikosta. Hän siirtyi englantilaiseen Manchester Unitediin jo 15-vuotiaana Laziosta, mikä kirvoitti Lazion managerin kommentoimaan sapekkaasti, että Macheda hankittiin kuin karjamarkkinoilta. Macheda on edustanut urallaan myös muun muassa Sampdoriaa, VfB Stuttgartia, Birmingham Cityä, Cardiff Cityä ja Novaraa. Macheda debytoi 5. huhtikuuta 2009 Aston Villaa vastaan ja teki ottelun voittomaalin. Voittomaali syntyi ottelun lisäajalla. Uransa toisessa liigaottelussa Macheda onnistui jälleen maalinteossa, kun Sunderland kaatui hänen ratkaisumaalillaan numeroin 2–1. Hän pääsi ensi kertaa avauskokoonpanoon 19. huhtikuuta 2009 FA Cupin välierässä Evertonia vastaan. Hänet otettiin vaihtoon 83. minuutilla. ManU hävisi ottelun rangaistuspotkuissa. 8. tammikuuta hän siirtyi loppukauden kattavalle lainalle Italian Serie A:ssa pelaavaan Sampdoriaan. == Saavutukset == * Englannin valioliiga (1): 2009 == Lähteet == Luokka:Italialaiset jalkapalloilijat Luokka:Vuonna 1991 syntyneet Luokka:Elävät henkilöt
LAAS

Local-area augmentation system (LAAS) on Yhdysvalloissa käytössä oleva lentokoneiden laskeutumisen navigaatiojärjestelmä, joka tarkentaa GPS- satelliittipaikannuksen tarkkuutta koneen lähetysmisvaiheen tarkkuusvaatimuksiia vastaaviksi. Lentoasemilla on maa-asemia, jotka välittävät korjauksen VHF-taajuudella lentokoneisiin. International Civil Aviation Organization (ICAO) kutsuu tätä Ground Based Augmentation System -järjestelmäksi (GBAS). Järjestelmä korvannee ILS-järjestelmän. ==Aiheesta muualla== * FAA GPS Programs * FAA LAAS Fact Sheet * Stanford LAAS Page * Honeywell Aerospace - DGPS - Satellite Landing System * Thales ATM Satellite Navigation Systems Luokka:Lentokonemittauslaitteet Luokka:Satelliittipaikannusjärjestelmät
Taivaallinen rakastaja

Taivaallinen rakastaja (Chances Are) on vuonna 1989 ensi-iltansa saanut yhdysvaltalainen romanttinen komediaelokuva, jonka ohjasi Emile Ardolino. Käsikirjoituksesta vastasivat Perry Howze ja Randy Howze. Pääosissa esiintyivät Cybill Shepherd, Robert Downey Jr., Ryan O'Neal ja Mary Stuart Masterson. Elokuva huomioitiin parhaasta musiikista Oscar- ja Golden Globe -ehdokkuuksilla.IMDb Viitattu 7.4.2009 Suomessa elokuvan ensi-ilta oli 25. elokuuta 1989. Myöhemmin sitä on esitetty televisiosta muun muassa Yle TV1:llä ja KinoTV:llä. ==Rooleissa== ==Arvioita== Video-oppaassa vuodelta 1994 Bello Romano pitää Taivaallista rakastajaa hauskana ja verevänä sen hyvien näyttelijöiden ansiosta ja antaa sille kolme tähteä viidestä, mikä vastaa sanallista arviota ”hyvä”. ==Lähteet== Luokka:Vuoden 1989 yhdysvaltalaiset elokuvat Luokka:Yhdysvaltalaiset romanttiset komediat Luokka:Emile Ardolinon ohjaamat elokuvat
Aleksei Vasiljev

Aleksei Sergejevitš Vasiljev (, s. 1. syyskuuta 1977 Jaroslavl, Venäjän SFNT, Neuvostoliitto) on venäläinen jääkiekkoilija. Vasiljev on pelipaikaltaan puolustaja ja hän pelasi viimeksi KHL-joukkue HK Lokomotiv Jaroslavlissa. Vasiljev pelasi ensimmäisen pääsarjaottelun jo 16-vuotiaana kaudella 1993–1994 Lokomotiv Jaroslavlissa. Ensimmäisen täyden kauden Venäjän superliigassa hän pelasi kaksi vuotta myöhemmin. New York Rangers oli jo edellisenä kesänä varannut hänet NHL:ään varausnumerolla 110. Vasiljev siirtyi kaudelle 1997–1998 Pohjois-Amerikkaan, mutta harjoitusleirillä lokakuussa 2007 saamansa polvivamman vuoksi kausi jäi kokonaan väliin. Kaksi seuraavaa kautta Vasiljev pelasi Hartford Wolf Packissa AHL:ssä, joista myöhäisemmällä kaudella hän oli voittamassa Calder Cupia. Tilastoihin hän sai myös yhden NHL-ottelun ja kahden minuutin jäähyn Rangersista kaudella 1999–2000. Viimeisen Pohjois-Amerikan kauden hän pelasi Milwaukee Admiralsissa IHL:ssä, jonka jälkeen hän palasi takaisin Venäjälle ja kasvattajaseuraansa Lokomotiv Jaroslavliin. Jaroslavlista Vasiljevillä on kolme Venäjän mestaruutta vuosilta 1997, 2002 ja 2003, sekä hopeaa vuodelta 2008, että myös pronssia vuodelta 2005. Mestaruuskaudella 2001–2002 Vasiljevillä oli liigan paras plus/miinus-lukema, plus 33:lla. ==Lähteet== * * Luokka:Venäläiset jääkiekkoilijat Luokka:New York Rangersin varaamat pelaajat Luokka:Vuonna 1977 syntyneet Luokka:Elävät henkilöt
John Seale

John Clement Seale (s. 29. toukokuuta 1943 Warwick, Queensland, Australia) on australialainen elokuvaaja. Hän on voittanut parhaan kuvauksen Oscar-palkinnon elokuvasta Englantilainen potilas ja ollut ehdolla kolmesti, elokuvista Peter Weirin todistaja, Sademies ja Päämääränä Cold Mountain. Hän on kuvannut myös elokuvan Harry Potter ja viisasten kivi. == Lähteet == == Aiheesta muualla == * Luokka:Australialaiset elokuvaajat Luokka:Oscar-palkinnon saajat Luokka:Vuonna 1943 syntyneet Luokka:Elävät henkilöt
1866 Sisyphus

1866 Sisyphus on suurin Apollo-asteroidi. Sen läpimitta on noin 10 kilometriä. Eksentrisyys on 0,54, inklinaatio 41,19° ja kiertoaika 2,61 vuotta. Asteroidin löysi John Paul Wild 5. joulukuuta 1972. Ennen nimeämistään asteroidi tunnettiin tunnuksella 1972 XA.JPL Small-Body Database Browser: 1866 Sisyphus (1972 XA) == Lähteet == *Discovery Circumstances: Numbered Minor Planets (1)-(5000): Minor Planet Center *Numbered minor planets === Viitteet === Luokka:Apollo-asteroidit
Russ Carnahan

John Russell ”Russ” Carnahan (s. 10. heinäkuuta 1958) on yhdysvaltalainen demokraattisen puolueen poliitikko. Hän istui Yhdysvaltain edustajainhuoneen jäsenenä Missourin kolmannesta vaalipiiristä vuosina 2005–2013. Hän on syntyjään missourilainen ja ammatiltaan lakimies. Hän kuuluu metodisteihin.Adherents.com Russ Carnahan on Missourin kuvernöörinä toimineen Mel Carnahanin ja Yhdysvaltain senaatin jäsenenä toimineen Jean Carnahanin poika. Hänen isoisänsä Albert Sidney Johnston Carnahan toimi Yhdysvaltain edustajainhuoneen jäsenenä Missourin kahdeksannesta vaalipiiristä vuosina 1945–1947 ja 1949–1961. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1958 syntyneet Luokka:Elävät henkilöt
Verbano-Cusio-Ossolan maakunta

Verbano-Cusio-Ossolan maakunta () on yksi Italian maakunnista. Se sijaitsee Piemonten alueella Italian pohjoisosassa. Verbano-Cusio-Ossolan maakunnan pinta-ala on 2 261 km² ja vakinaisia asukkaita on noin 160 000\. Maakunta muodostuu 76 kunnasta, ja sen pääkaupunki on Verbaniatuttitalia. Verbano- Cusio-Ossolan maakunta muodostettiin vuonna 1996 yhdistämällä kolme aluetta, jotka olivat aiemmin kuuluneet Novaran maakuntaan. == Maantiede == Maakunta rajoittuu kaakossa Maggiorejärveen, lännessä Valais’n Alppeihin ja pohjoisessa Lepontisiin Alppeihin. Maakunnan asutus on keskittynyt Tocejoen ja sen sivujokien laaksoihin sekä Maggiorejärven länsirannalle. Pohjoisosa on vuoristoinen ja laaksoinen Ossolan seutu. Maggioren lisäksi maakunnan eteläosassa on toinen järvi, Lago d'Orta. Verbano-Cusio-Ossolan maakunnan naapurialueet ovat Vercellin ja Novaran maakunnat etelässä, sveitsiläinen Valais’n kantoni lännessä ja pohjoisessa sekä Ticinon kantoni idässä. == Liikenne == Maantie- ja rautatiereitit muualle Italiaan kulkevat Maggiore- tai Lago d'Orta -järvien rantaa pitkin. Myös Maggiorejärven poikki Verbanian Intrasta Lavenoon on lauttayhteys . Sveitsiin pääsee Simploninsolan ja Simplonin rautatietunnelin kautta tai Valle Vigezzon laakson kautta. == Kaupungit == Maakunnan väekkäimmät kaupungit ovat Verbania (30 961 asukasta 31.12.2015), Domodossola (18 192) ja Omegna (15 398). == Lähteet == == Aiheesta muualla == * Virallinen sivusto *
Bruno Delbonnel

Bruno Delbonnel (s. 1957 Nancy, Ranska) on ranskalainen elokuvaaja. Hän on ollut kolme kertaa ehdolla parhaan kuvauksen Oscar-palkintoon, elokuvista Pitkät kihlajaiset, Amélie ja Harry Potter ja puoliverinen prinssi. ==Aiheesta muualla== * Luokka:Ranskalaiset elokuvaajat Luokka:Vuonna 1957 syntyneet Luokka:Elävät henkilöt